نواب فیض النساء

نواب بیگم فیض النساء چودھرانی (1834ء تا 1903ء) ہومنا آباد کی زمیندار تھیں جو آج کل بنگلہ دیش کے ضلع کومیلا کی پشم گاؤں ریاست ہے۔وہ خواتین کی تعلیم اور دوسرے سماجی کاموں کے لیے بہت مشہور ہیں۔ان کی سماجی خدمات کے اعتراف میں 1889ء میں ملکہ وکٹوریا نے فیض النساء کو "نواب" کے لقب سے نوازا۔ اس لقب "نواب" نے انھیں جنوبی ایشیا کی پہلی نواب خاتون کا اعزاز بخشا۔

فیض النساء کا علمی و ادبی کام 1857ء کے بعد سے تعلق رکھتا ہے جب مسلمان ہر طرف سے تنزلی کا شکار تھے۔ فیض النساء نے اس دور میں اپنی تہذیب کو مد نظر رکھتے ہوئے خواتین کی تعلیم کے لیے اسکول قائم کرنا شروع کیے۔ اس طرح انھوں نے مسلمان خواتین کو تعلیم سے روشناس کروا کے ناامید مسلمانوں میں اعتماد و مضبوطی کے اوصاف پیدا کرنے کی کوشش کی۔

مسلمان خواتین کی تعلیم کی حامی، ایک ہمدرد اور سماجی کارکن کے طور پر کام کرنے والی فیض النساء کومیلا میں پیدا ہوئیں جو آج کل کے بنگلہ دیش میں واقع ہے۔ ان کی شادی اپنے دور پرے کے کزن اور پڑوسی زمیندار، محمد غازی سے 1860ء میں ہوئی۔ فیض النساء اس کی دوسری بیوی تھیں اور صرف دو بیٹیوں کی پیدائش کے بعد انھوں نے اس سے علیحدگی اختیار کر لی۔ان کی بیٹیوں کے نام ارشد النساء اور بدرالنساء ہیں۔ 1883ء میں اپنی والدہ کی وفات کے بعد وہ زمیندار بن گئیں اور پھر سماجی اور فلاحی کاموں میں ان کی مصروفیات میں اضافہ ہو گیا اور اس طرح 1889ء میں انھیں برٹش انڈیا کی پہلی نواب خاتون ہونے کا اعزاز ملا۔ انھوں نے دوسرے ادبی کام بھی سر انجام دیے جیسے سنگیت سار، سنگیت لاہاری اور تتوا و جاتیا سنگیت وغیرہ۔ وہ اپنے پرخلوص علمی اور فلاحی کاموں، اسکولوں، مدرسوں اور ہسپتالوں کے قیام کے لیے جانی جاتی ہیں۔

ابتدائی زندگی اور پس منظر:
چودھرانی 1834ء میں پشم گاؤں جو ضلع کومیلا میں لکشم کے زیر تحت تھا، میں پیدا ہوئیں۔ ان کے والد احمد علی چودھری تھے جو شاہزادہ مرزا اورنگزیب، نواب، خان بہادر، مغل شہنشاہوں کی اولاد اور ہومنا آباد پشم گاؤں ریاست کے زمیندار کے طور پر بھی مشہور تھے۔

 حوالہ جات 

زمرہ:1834ء کی پیدائشیں
زمرہ:1903ء کی وفیات
زمرہ:انیسویں صدی کی بھارتی کاروباری خواتین
زمرہ:انیسویں صدی کی خواتین حکمران
زمرہ:انیسویں صدی کی ہندوستانی خواتین سائنس دان
زمرہ:انیسویں صدی کی ہندوستانی مصنفات
زمرہ:انیسویں صدی کے ہندوستانی تعلیمی نظریہ ساز
زمرہ:انیسویں صدی کے ہندوستانی سائنس دان
زمرہ:بنگال کے نواب
زمرہ:بنگالی زبان کے مصنفین
زمرہ:بنگالی شخصیات
زمرہ:بنگالی مصنفین
زمرہ:بنگالی نشاۃ ثانیہ سے منسلک شخصیات
زمرہ:بنگلہ دیشی فعالیت پسند برائے حقوق نسواں
زمرہ:بھارتی فعالیت پسند برائے حقوق نسواں
زمرہ:بھارتی خواتین آدم دوست
زمرہ:بھارتی مخیرین
زمرہ:بھارتی مسلم شخصیات
زمرہ:بھارتی نسائیت پسند مصنفین
زمرہ:تاریخ بنگال
زمرہ:تاریخ ہندوستان
زمرہ:ضلع کومیلا کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:کومیلا کی شخصیات
زمرہ:نسائیت پسند بھارتی
زمرہ:نسائیت پسند مسلمان
زمرہ:انیسویں صدی کے ہندوستانی مصنفین
زمرہ:انیسویں صدی کی بنگالی شخصیات
زمرہ:انیسویں صدی کے ہندوستانی مسلمان
زمرہ:برطانوی ہند کے مصنفین